CELEX: 52005XG0407(02)
Language: lv
Date: 2005-02-21
Title: Padomes (izglītība/jaunatne/kultūra) — 21. februāris 2005 secinājumi par jaunatnes lietām saistībā ar Lisabonas stratēģijas vidusposma pārskatu

7.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 85/5
            
         
      PADOMES (IZGLĪTĪBA/JAUNATNE/KULTŪRA)
   
   21. februāris 2005
   secinājumi par jaunatnes lietām saistībā ar Lisabonas stratēģijas vidusposma pārskatu
   (2005/C 85/02)
   EIROPAS SAVIENĪBAS PADOME,
   ņemot vērā
   
               1.
            
            
               Eiropadomes sanāksmē Lisabonā 2000. gada 23. un 24. martā izvirzīto un Stokholmas Eiropadomes sanāksmē 2001. gada 23. un 24. martā vēlreiz apstiprināto mērķi, lai Eiropas Savienība kļūtu par “konkurētspējīgāko un dinamiskāko uz zinātnes atziņām balstīto ekonomiku pasaulē ar ilgtspējīgu ekonomisko izaugsmi, ar darbavietām, kuru kļūst arvien vairāk un kuras kļūst arvien labākas, un ar plašāku sociālo kohēziju”,
            
         
               2.
            
            
               Balto grāmatu “Jauns impulss Eiropas jaunatnei”, ko Komisija pieņēmusi 2001. gada 21. novembrī un kurā ir atzīts, ka “Šī stratēģija nosaka jaunus mērķus dažādām politikas jomām, kas ir cieši saistītas ar jaunatni, tādām kā izglītība, nodarbinātība, sociālā integrācija, informācijas un pilsoniskā sabiedrība”,
            
         
               3.
            
            
               Padomes Rezolūciju (2002. gada 27. jūnijs), ar kuru, pamatojoties uz iepriekš minēto Balto grāmatu, pieņēma atklātu koordinācijas metodi kā jauno pamatu sadarbībai jaunatnes jomā un ar kuru izteica priekšlikumu par to, lai iekļautu jaunatnes lietu dimensiju citās politikas jomās un programmās,
            
         
               4.
            
            
               2004. gada 4. un 5. novembra Eiropadomes secinājumus, ņemot vērā Francijas, Vācijas, Spānijas un Zviedrijas valstu vai valdību vadītāju vēstuli, kurā uzsvērta demogrāfijas faktoru nozīme Eiropas turpmākā ekonomikas un sociālajā attīstībā un izteikts aicinājums izstrādāt “Eiropas paktu jaunatnei”,
            
         
               5.
            
            
               Komisijas paziņojumu 2005. gada pavasara Eiropadomei (“Sadarbība izaugsmes un darbavietu attīstībai – Jauns posms Lisabonas stratēģijā”) par Lisabonas stratēģijas vidusposma pārskatu, kurā teikts, ka “mums vēl aizvien ir nepieciešams tādas sabiedrības redzējums, kur var integrēt gan vecus, gan jaunus cilvēkus”, un uzsvērta “nepieciešamība steidzami rīkoties”.
            
         UZSVER
   
               6.
            
            
               to, cik liela nozīme ir jaunatnes perspektīvai Lisabonas stratēģijā, ņemot vērā Eiropas Savienības demogrāfisko, ekonomisko, sociālo un politisko attīstību un jo īpaši tās sabiedrību, kas noveco;
            
         
               7.
            
            
               ieguldījumu, ko devušas jaunatnes inovatīvās spējas, ierosmes un uzņēmības gars, mobilitāte un to multikulturālās integrācijas spējas saistībā ar konkurētspēju, noturīgu izaugsmi un sociālo integrāciju;
            
         
               8.
            
            
               to, cik liela nozīme ir koncentrētai, saliedētai un starpnozaru politikai, kas ir vērsta uz jauniešiem;
            
         
               9.
            
            
               cik liela nozīme šajā kontekstā ir Baltajai grāmatai par jaunatni, jo īpaši atklātajai koordinācijas metodei un jaunatnes lietu iekļaušanai citās politikas jomās, kā arī nepieciešamībai stiprināt sinerģiju un papildināmību starp dažādām politikas jomām un programmām, kas skar jaunatni;
            
         
               10.
            
            
               ka priekšnoteikums tam, lai noteiktu efektīvus pasākumus jauniešu mudināšanai pēc iespējas pilnīgāk izmantot to potenciālu, ir labāka izpratne par jaunatnes un jauniešu dzīves apstākļiem;
            
         
               11.
            
            
               ka Lisabonas stratēģijai ir nepieciešams jauniešu atbalsts, lai būtu veiksmīga.
            
         ATBALSTA
   
               12.
            
            
               šajā sakarā Komisijas pausto viedokli par to, ka Lisabonas stratēģijai ir “jānodrošina, ka uzsāktās reformas jauniešiem sniedz pirmo iespēju viņu dzīvē un nodrošina vajadzīgās prasmes viņu turpmākai dzīvei”;
            
         
               13.
            
            
               Komisijas paustās bažas tās paziņojumā 2005. gada pavasara Eiropadomei par to, ka jaunatnes lietas būtu jāvirza saistībā ar tādām centrālā jomām kā nodarbinātība, padomdošana ģimenes un darba dzīvē, ieguldījumi cilvēkkapitālā un pētniecībā un attīstībā,
            
         UZSKATA, KA
   
               14.
            
            
               pamatojoties uz pastāvošiem instrumentiem un mehānismiem, šāda pieeja, kas vērsta uz jauniešiem, būtu efektīvi jāintegrē politikā, ko paredz ar Lisabonas stratēģiju;
            
         
               15.
            
            
               konkrētajos centienos jauniešu labā ir jāņem vērā dzimumu līdztiesība, un tie jāpiemēro vienlīdzīgi jauniešiem ar mazākām iespējām, jo īpaši izglītības, nodarbinātības, sociālās integrācijas un mobilitātes jomās;
            
         
               16.
            
            
               jauniešu aktīva līdzdalība sabiedrībā vienlaicīgi ir gan mērķis, gan līdzeklis, lai nodrošinātu Eiropas pilsoņu iesaistīšanos Lisabonas mērķos un lai veicinātu jauniešu personīgo izaugsmi, viņu sociālo integrāciju un sociālo kohēziju kopumā. Attiecīgi tiks izveidots arī Lisabonas stratēģijas papildu veiksmes faktors.
            
         AICINA EIROPADOMI
   
               17.
            
            
               iekļaut saistībā ar Lisabonas stratēģijas vidusposma pārskatu un pārrunām par Komisijas paziņojumu 2005. gada pavasara Eiropadomei ierosmi par Eiropas Paktu jaunatnei, kas aptver jo īpaši nodarbinātības, sociālās kohēzijas, izglītības, apmācību, mobilitātes jomas, kā arī padomdošanu ģimenes un darba dzīvē;
            
         
               18.
            
            
               noteikt virzienus konkrētiem pasākumiem, kas ir vajadzīgi, lai īstenotu šo ierosmi visās attiecīgajās jomās;
            
         
               19.
            
            
               ņemt vērā Komisijas nodomu pieņemt paziņojumu par šo ierosmi;
            
         
               20.
            
            
               uzticēt Komisijai un dalībvalstīm pienākumu nodrošināt to, ka jaunieši un jauniešu organizācijas, cita starpā ar “Eiropas Jauniešu foruma” starpniecību, ir pilnībā iesaistītas šajā pieejā;
            
         
               21.
            
            
               uzraudzīt Eiropas Pakta Jaunatnei īstenošanu ar Lisabonas stratēģijas ziņošanas mehānismu starpniecību un aicināt Padomi (Izglītība/Jaunatnes un kultūras lietas) palīdzēt uzraudzīt tos aspektus, kas ir tās kompetencē.